[bookmark: _GoBack]Doložka vybraných vplyvov

	1. Základné údaje

	Názov materiálu

	Návrh zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov a ktorým sa menia a dopĺňajú  niektoré zákony

	Predkladateľ (a spolupredkladateľ)

	Ministerstvo pôdohospodárstva a rozvoja vidieka Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
· nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Mimoriadne vydanie Ú. v. EÚ, kap. 13/ zv. 034; Ú. v. EÚ L 139, 30.4.2004) v platnom znení, 
· nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Mimoriadne vydanie Ú. v. EÚ, kap.03/ zv. 045; Ú. v. EÚ L 139, 30. 4. 2004) v platnom znení,
· nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch) (Ú. v. EÚ L 300, 14. 11. 2009) v platnom znení, 
· nariadenie Komisie (EÚ) č. 210/2013 z 11. marca 2013 o schválení prevádzkarní produkujúcich klíčky podľa nariadenia Európskeho parlamentu a Rady (ES) č. 852/2004       (Ú. v. EÚ L 68, 12. 3. 2013),
· nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (Ú. v. EÚ L 84, 31. 3. 2016) v platnom znení,
· nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (Ú. v. EÚ L 95, 7.4.2017) v platnom znení. 
· delegované nariadenie Komisie (EÚ) 2019/624 z 8. februára 2019 o špecifických pravidlách týkajúcich sa vykonávania úradných kontrol výroby mäsa, ako aj produkčných oblastí a oblastí sádkovania živých lastúrnikov v súlade s nariadením Európskeho parlamentu a Rady (EÚ) 2017/625 (Ú. v. EÚ L 131, 17.5.2019) v platnom znení,
· vykonávacie nariadenie Komisie (EÚ) 2019/627 z 15. marca 2019, ktorým sa stanovujú jednotné praktické opatrenia na vykonávanie úradných kontrol produktov živočíšneho pôvodu určených na ľudskú spotrebu v súlade s nariadením Európskeho parlamentu a Rady (EÚ) 2017/625 a ktorým sa mení nariadenie Komisie (ES) č. 2074/2005, pokiaľ ide o úradné kontroly (Ú. v. EÚ L 131, 17.5.2019) v platnom znení,
· delegované nariadenie Komisie (EÚ) 2020/687 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá prevencie a kontroly určitých chorôb zo zoznamu (Ú. v. EÚ L 174, 3. 6. 2020) v platnom znení,
· vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v. EÚ L 442, 30. 12. 2020) v platnom znení.


	Termín začiatku a ukončenia PPK
	4. 6. 2026 -12. 6. 2025

	Predpokladaný termín predloženia na pripomienkové konanie
	jún 2025

	Predpokladaný termín začiatku a ukončenia ZP** 
	- - -

	Predpokladaný termín predloženia na rokovanie vlády SR*
	august 2025

	2. Definovanie problému

	Návrh zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov a ktorým sa menia a dopĺňajú  niektoré zákony (ďalej len „návrh zákona“) rieši problémy s nízkou úrovňou eGoverment služieb Štátnej veterinárnej a potravinovej správy Slovenskej republiky, zlepšuje kvalitu komunikácie s chovateľmi zvierat, prevádzkovateľmi podnikov, so súkromnými veterinárnymi lekármi a medzi orgánmi veterinárnej a potravinovej správy navzájom. Znižuje sa ním vysoká administratívna a byrokratická záťaž spôsobená  rôznymi formami zasielania žiadostí, hlásení a podaní v rámci ustanovení zákona č. 39/2007 Z. z. o veterinárnej starostlivosti v znení neskorších predpisov. Dosiahne sa vyššia transparentnosť údajov vedených Štátnou veterinárnou a potravinovou správou Slovenskej republiky, zvýši sa ich dostupnosť nielen pre už vyššie spomenuté skupiny osôb, ale aj pre ministerstvo.  Zvyšuje sa efektivita práce orgánov veterinárnej a potravinovej správy.  

	3. Ciele a výsledný stav

	Hlavným cieľom návrhu zákona, je upraviť implementačné opatrenia na zavedenie komplexného veterinárneho a potravinového informačného systému v podobe výstupov z dvoch projektov, a to „Manažment údajov Štátnej veterinárnej a potravinovej správy Slovenskej republiky“ a „Zlepšenia eGov služieb Štátnej veterinárnej a potravinovej správy Slovenskej republiky“.
Návrh zákona reflektuje na základné potreby zmien a doplnení, ktoré si vyžaduje implementácia predmetných projektov úpravami a zmenami v zákone č. 39/2007 Z. z. o veterinárnej starostlivosti v znení neskorších predpisov, v zákone Národnej rady Slovenskej republiky č. 145/1995 Z. z. o správnych poplatkoch a o zmene a doplnení niektorých zákonov v znení neskorších predpisov, v zákone Národnej rady Slovenskej republiky                č. 152/1995 Z. z. o potravinách v znení neskorších predpisov a v zákone č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov.
Základné ciele návrhu:
· zavedenie povinnosti elektronickej komunikácie pre  fyzické osoby - podnikateľov a právnické osoby vo vzťahu k orgánom veterinárnej správy a úradnej kontroly potravín prostredníctvom informačného systému    v správe Štátnej veterinárnej a potravinovej správy Slovenskej republiky najmä v prípade podávania žiadostí o registráciu a schválenie prevádzkarní, podávania hlásení a oznámení orgánom veterinárnej správy, vedenia a zverejňovania zoznamov schválených, registrovaných a povolených prevádzkarní, zariadení, činností a chovných zariadení a upravuje sa účel, spôsob a rozsah poskytovania osobných údajov,

· zjednodušenie procesu registrácie chovných zariadení na chov alebo držanie hospodárskych zvierat, ktorú bude vykonávať Ministerstvom pôdohospodárstva a rozvoja vidieka Slovenskej republiky poverená osoba, bez preukazovania oprávnenia užívať pozemok, na ktorom má byť zriadený chov hospodárskych zvierat alebo oprávnenia užívať stavbu na chov hospodárskych zvierat ani splnenia ďalších požiadaviek na chovné zariadenie podľa doterajších predpisov,

·  zrušenie správnych poplatkov za registráciu chovov hospodárskych zvierat, ako aj správneho poplatku za zmenu v registrácii chovu zvierat,

· elektronické vedenie evidencie podania a spotreby veterinárnych liekov, 

· elektronizácia systému schvaľovania veterinárnych lekárov na maloobchodný predaj veterinárnych liekov,

· vedenie zoznamov registrovaných prevádzkovateľov potravinárskych podnikov orgánmi úradnej kontroly potravín v elektronickej podobe,

· zavedenie povinnosti podávať žiadosť o registráciu pre prevádzkovateľa potravinárskeho podniku, žiadosť o schválenie prevádzkarne produkujúcej klíčky a povinnosť registrovaných prevádzkovateľov oznamovať každú zmenu činnosti prevádzkarne alebo jej uzatvorenie elektronicky,

· vypustenie kompetencie Ministerstva pôdohospodárstva a rozvoja vidieka Slovenskej republiky na vydanie všeobecne záväzného právneho predpisu na určenie zoznamu poľnohospodárskych a potravinárskych komodít a kritickú hodnotu ich skladových zásob týkajúca sa zabezpečenia potravinovej bezpečnosti štátu vrátane vzoru oznámení,

· zrušenie vyhlášky Ministerstva pôdohospodárstva a rozvoja vidieka Slovenskej republiky č. 258/2022 Z. z., ktorou sa určuje zoznam poľnohospodárskych a potravinárskych komodít a kritická hodnota ich skladových zásob, ktoré sú nevyhnutné na zabezpečenie potravinovej bezpečnosti štátu a vzory oznámení.

	4. Dotknuté subjekty

	Vlastník, držiteľ, sprostredkovateľ, dovozca, príjemca, prepravca, predávajúci alebo iné osoby oprávnené disponovať so zvieratami, násadovými vajcami, zárodočnými produktmi, produktmi živočíšneho pôvodu, živočíšnymi vedľajšími produktmi a vybranými produktmi rastlinného pôvodu, krmivami, medikovanými krmivami a osoby, ktoré manipulujú so zvieratami, najmä osoby, ktoré predávajú zvieratá, strihajú alebo inak ošetrujú zvieratá, prevádzkovatelia potravinárskych podnikov, na ktorých sa vzťahujú veterinárne požiadavky podľa § 3, zodpovední za bezpečnosť potravín živočíšneho pôvodu, žiadatelia o registráciu, povolenie alebo schválenie prevádzkarní, zariadení, činností alebo chovov alebo osoba, na ktorú sa vzťahujú veterinárne požiadavky podľa § 3, ak ide o fyzickú osobu - podnikateľa alebo právnickú osobu.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Absencia právnej úpravy spôsobí, že nedôjde k zefektívneniu postupov dotknutých štátnych orgánov a komunikácie s príslušnými orgánmi verejnej správy prostredníctvom elektronizácie.

	6. Vykonávacie predpisy

	Predpokladá sa prijatie/zmena vykonávacích predpisov?
	☒ Áno
	☐ Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
Zrušuje sa vyhláška Ministerstva pôdohospodárstva a rozvoja vidieka Slovenskej republiky č. 258/2022 Z. z., ktorou sa určuje zoznam poľnohospodárskych a potravinárskych komodít a kritická hodnota ich skladových zásob, ktoré sú nevyhnutné na zabezpečenie potravinovej bezpečnosti štátu a vzory oznámení.
Bude potrebné vykonať zmeny vo vyhláškach:
- Vyhláška Ministerstva pôdohospodárstva a rozvoja vidieka Slovenskej republiky č. 16/2012 Z. z o identifikácii a registrácii koňovitých zvierat, 
- Vyhláška Ministerstva pôdohospodárstva a rozvoja vidieka Slovenskej republiky č. 17/2012 Z. z. o identifikácii a registrácii ošípaných v znení neskorších predpisov, 
- Vyhláška Ministerstva pôdohospodárstva a rozvoja vidieka Slovenskej republiky č. 18/2012 Z. z o identifikácii a registrácii oviec a kôz v znení neskorších predpisov, 
- Vyhláška Ministerstva pôdohospodárstva a rozvoja vidieka Slovenskej republiky č. 20/2012 Z. z, ktorou sa ustanovujú podrobnosti o identifikácii a registrácii hovädzieho dobytka v znení neskorších predpisov, 
- Vyhláška Ministerstva pôdohospodárstva a rozvoja vidieka Slovenskej republiky č. 178/2012 Z. z. o identifikácii, registrácii a podmienkach farmového chovu zveri, 
- Vyhláška Ministerstva pôdohospodárstva a rozvoja vidieka Slovenskej republiky č. 342/2013 Z. z., ktorou sa ustanovujú podrobnosti o registrácii hydiny a bežcov v znení vyhlášky č. 103/2017 Z. z.

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                             ☐ Áno               ☒ Nie
Ak áno, uveďte, ktorých vplyvov podľa bodu 9 sa goldplating týka:





	8. Preskúmanie účelnosti

	Účelnosť bude preskúmaná 3 roky po nadobudnutí účinnosti návrhu zákona, pričom sa bude preskúmavať naplnenie cieľov v jeho aplikačnej praxi. Pomocou dotazníka budú oslovené vybrané subjekty a následne bude zhodnotená spokojnosť s úrovňou elektronickej komunikácie fyzických osôb - podnikateľov a právnických osôb vo vzťahu k orgánom veterinárnej správy a úradnej kontroly potravín prostredníctvom ústredného portálu verejnej správy alebo komplexného veterinárneho a potravinového informačného systému.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

	9. Vybrané vplyvy materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	 z toho rozpočtovo zabezpečené vplyvy, 
 v prípade identifikovaného negatívneho 
 vplyvu
	☐	Áno
	☐	Nie
	☒	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☐	Negatívne

	 z toho vplyvy na MSP

	☒	Pozitívne
	☐	Žiadne
	☐	Negatívne

	 Mechanizmus znižovania byrokracie 
 a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	 vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	 vplyvy na procesy služieb vo verejnej správe
	☒	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne

	10. Poznámky

	Účelom implementácie komplexného veterinárneho a potravinového informačného systému  (ďalej len 
„informačný systém“) je možnosť komunikovať elektronicky vrátane komunikácie prostredníctvom ústredného portálu verejnej správy, zvýšenie kvality, štandardu a dostupnosti eGovernment služieb pre verejnú správu, podnikateľov a občanov  s tým, že sa zavedie elektronická komunikácia so Štátnou veterinárnou a potravinovou správou Slovenskej republiky a príslušnými regionálnymi veterinárnymi a potravinovými správami, čo bude mať za následok rýchlejšie spracovanie žiadostí a rozhodnutí smerom k občanovi, podnikateľovi, iným orgánom štátnej a verejnej správy a zároveň minimalizovaním nevyhnutnosti osobných návštev na príslušnom orgáne veterinárnej správy. Návrh zákona má pozitívne vplyvy na podnikateľské prostredie a na informatizáciu spoločnosti, pozitívne vplyvy služieb verejnej správy na občana, pozitívne a negatívne vplyvy na procesy služieb vo verejnej správe a negatívny vplyv na rozpočet verejnej správy. Analýzy k uvedeným vplyvom sú súčasťou predkladaného materiálu.
Verejnosť bola o príprave návrhu zákona informovaná prostredníctvom predbežnej informácie č. 15115/2024, ktorá bola zverejnená na Slov-Lexe od 28. 6. 2024, s termínom ukončenia lehoty na vyjadrenie dňa 12. 7. 2024. K predbežnej informácií neboli predložené žiadne vyjadrenia.
Dňa 11. 7. 2024 sa k návrhu  uskutočnili konzultácie so Slovenskou poľnohospodárskou a potravinárskou komorou, Slovenským mliekarenským zväzom a Ministerstvom hospodárstva Slovenskej republiky a dňa 17. 7. 2024 s Potravinárskou komorou Slovenska a Slovenským zväzom spracovateľov mäsa online formou. Zmeny v zákone č. 362/2011 Z. z. súvisiace s informačným systémom boli opakovane prekonzultované na stretnutí vedenia Štátnej veterinárnej a potravinovej správy Slovenskej republiky a prezídia Komory veterinárnych lekárov Slovenskej republiky a na stretnutiach regionálnych komôr súkromných veterinárnych lekárov.

	11. Kontakt na spracovateľa

	Ing. Tamara Dudaščíková, hl. št. radca, tamara.dudascikova@land.gov.sk, tel.: 02/59266551
Ing. Eva Mrugová, hl. št. radca, eva.mrugova@land.gov.sk, tel.: 02/59266578

	12. Zdroje

	zdroj Štátna veterinárna a potravinová správa Slovenskej republiky: Zlepšenia eGov služieb Štátnej veterinárnej a potravinovej správy Slovenskej republiky – štúdia uskutočniteľnosti (https://metais.vicepremier.gov.sk/studia/detail/490fd3ce-1b77-8d24-a8e8-2d2e5d2bc56b?tab=basicForm)
zdroj Centrálny metainformačný systém verejnej správy (MetaIS)
(https://metais.slovensko.sk/ci/ISVS/fa3cdfdb-5416-4ddc-af5e-fccf729959d8)

	13. Stanovisko Komisie na posudzovanie vybraných vplyvov z PPK č. 085/2025
(v prípade, ak sa uskutočnilo v zmysle bodu 8.1 Jednotnej metodiky)

		☐ Súhlasné 
	☐ Súhlasné s návrhom na dopracovanie
	☒ Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením: 

K doložke vybraných vplyvov
Komisia odporúča predkladateľovi pri vypĺňaní doložky vybraných vplyvov v bode 
1. Základné údaje v časti Charakter predkladaného materiálu vyznačiť, že sa jedná aj o „Transpozícia/ implementácia práva EÚ“.
Odôvodnenie: Z dôvodu, že predkladaný materiál implementuje Nariadenie Európskeho parlamentu a Rady (EÚ), je potrebné mať vyznačenú aj možnosť „Transpozícia/ implementácia práva EÚ“.

Komisia odporúča v doložke vybraných vplyvov upraviť časť 2. Definovanie problému a časť 3. Ciele a výsledný stav.
Odôvodnenie: Bod 2. vôbec neuvádza problémy, ktoré má navrhovaný materiál riešiť. Bod 3. zase obšírne popisuje, čo materiál rieši a čo reflektuje, namiesto jasného, zrozumiteľného a stručného popisu cieľov, ktoré plánuje dosiahnuť.

Vyhodnotenie: Pripomienka akceptovaná. Body 2 a 3 upravené podľa požiadaviek.

K vplyvom na rozpočet verejnej správy
V bode 9 doložky vybraných vplyvov sú označené žiadne vplyvy návrhu zákona na rozpočet verejnej správy, pričom vplyvy na limit verejných výdavkov nie sú označené. Predkladateľ súčasne v doložke vybraných vplyvov v bode 3 uvádza „V súvislosti s touto zmenou sa rušia správne poplatky za registráciu chovov hospodárskych zvierat, ako aj správny poplatok za zmenu v registrácii chovu zvierat v zákone Národnej rady Slovenskej republiky č. 145/1995 Z. z. o správnych poplatkoch a o zmene a doplnení niektorých zákonov v znení neskorších predpisov.“ a v bode 10 uvádza „Materiál nemá vplyv na rozpočet verejnej správy vzhľadom na skutočnosť, že výber správnych poplatkov podľa nového znenia § 40a, zákona č. 39/2007 Z. z., nie je priamo príjmom kapitoly MPRV SR – Štátnej veterinárnej a potravinovej správy SR, ale príjmom Všeobecnej pokladničnej správy.“. Podobné konštatovania o vplyve návrhu zákona na rozpočet verejnej správy sú uvedené aj v predkladacej správe a v dôvodovej správe. Materiál však neobsahuje analýzu vplyvov na rozpočet verejnej správy, v ktorej by bola uvedená kvantifikácia negatívnych vplyvov na príjmy kapitoly Všeobecná pokladničná správa, a teda na príjmy rozpočtu verejnej správy v súvislosti s navrhovaným vypustením správnych poplatkov zo sadzobníka správnych poplatkov upraveného zákonom Národnej rady Slovenskej republiky č. 145/1995 Z. z. o správnych poplatkoch v znení neskorších predpisov za registráciu chovov hospodárskych zvierat a chovov farmových zvierat pre fyzické osoby vo výške 33 eur a pre fyzické osoby – podnikateľov a právnické osoby vo výške 100 eur a za zmenu registrácie chovu hospodárskych zvierat alebo chovu farmových zvierat vo výške 10 eur. V analýze vplyvov na podnikateľské prostredie je v tejto súvislosti uvedený zjednodušený výpočet úspory fyzických osôb – podnikateľov a právnických osôb zo zrušenia správnych poplatkov za registráciu chovov hospodárskych zvierat a chovov farmových zvierat v sume 101 900 eur ročne.

Nakoľko príjem z uvedených troch správnych poplatkov je príjmom štátneho rozpočtu, ich navrhované vypustenie zo sadzobníka správnych poplatkov bude mať negatívny vplyv na rozpočet verejnej správy v podobe zníženia príjmov kapitoly Všeobecná pokladničná správa. Vzhľadom na uvedené Komisia žiada v celom materiáli upraviť vykazovanie vplyvu návrhu zákona na rozpočet verejnej správy, v súlade s Jednotnou metodikou na posudzovanie vybraných vplyvov vypracovať analýzu vplyvov na rozpočet verejnej správy s kvantifikáciou úbytku príjmov kapitoly Všeobecná pokladničná správa v jednotlivých rozpočtových rokoch a upraviť alebo vypustiť vyššie uvedené nepravdivé konštatovanie predkladateľa v bode 10 doložky vybraných vplyvov. Zároveň je potrebné uviesť návrh na úhradu úbytku príjmov.

V bode 9 doložky vybraných vplyvov je potrebné označiť aj vplyvy návrhu zákona na limit verejných výdavkov.

Vyhodnotenie: Pripomienka akceptovaná. Vplyv na rozpočet verejnej správy upravený a analýza vplyvov na rozpočet verejnej správy vypracovaná.


K vplyvom na informatizáciu spoločnosti
Komisia súhlasí, že predložený materiál má vplyv na informatizáciu spoločnosti. 
V Analýze vplyvov na informatizáciu spoločnosti Komisia žiada vykonať nasledovné úpravy. V bode 6.1. je nutné odstrániť poslednú ks_335376 z dôvodu duplicity. Do bodu 6.2. je nutné doplniť informáciu k novému IS v návrhu zákona zavádzanému (neexistuje doposiaľ jeho zákonná úprava). Body 6.4.1. – 6.4.3. je nutné zosúladiť, nakoľko sa táto časť berie ako celok a teda otázka smeruje na konanie, ktorého výsledkom je individuálny právny akt – napr. rozhodnutie. Ak teda v prvom bode predkladateľ odpovie, že sa o takéto konanie nejedná, nemôže byť konanie (ktoré nie je) vykonané elektronicky ani v súlade s e-Gov. V bode 6.6.1. je nutné odpovedať aj na celú poslednú otázku, teda aj „akej evidencie“.

Vyhodnotenie: Pripomienka akceptovaná. Analýza vplyvov na informatizáciu spoločnosti upravená podľa požiadaviek.

K vplyvom na služby verejnej správy pre občana
Komisia po preskúmaní predmetného materiálu súhlasí s vyznačením pozitívneho vplyvu na služby verejnej správy na občana a nesúhlasí s vyznačeným pozitívnym vplyvom na procesy služieb vo verejnej správe v doložke vybraných vplyvov.

Komisia navrhuje predkladateľovi vyznačiť negatívny vplyv na procesy služieb vo verejnej správe v doložke vybraných vplyvov.
Odôvodnenie: Predkladaný návrh zavádza elektronický informačný systém štátnej veterinárnej a potravinovej správy Slovenskej republiky na účely registrácie, výkonu úradných kontrol, vedenia správnych a priestupkových konaní, ako aj na štatistické účely. Na základe tohto informačného systému bude Štátna veterinárna a potravinová správa Slovenskej republiky v informačnom systéme viesť a spracúvať údaje o fyzických osobách a bude ich sprístupňovať prostredníctvom informačného systému cez určené dátové rozhranie v určitých úrovniach.

Pri zavedení nového informačného systému vzniknú pre orgán verejnej správy aj nové povinnosti (správa informačného systému, spracovanie údajov, sprístupňovanie údajov a pod.), ktoré predpokladajú negatívny dopad na procesy služieb vo verejnej správe.

Túto skutočnosť môže predkladateľ uviesť aj v príslušnej analýze v bode 7.3.2 (Nové povinnosti).

Vyhodnotenie: Pripomienka čiastočne akceptovaná. Analýza vplyvov na služby verejnej správy pre občana upravená v zmysle požiadavky a dopracovaná v časti 7.2.1. v rámci zníženia priamych finančných nákladov a 7.3.2. v rámci nových a existujúcich povinností Štátnej veterinárnej a potravinovej správy a regionálnych veterinárnych a potravinových správ.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

		☐ Súhlasné 
	☐ Súhlasné s návrhom na dopracovanie
	☐ Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

